

**САВЕТ ВШССОВ У КИКИНДИ**

**Кикинда, Светосавска 57; тел: 0230/439-250, тел/факс: 0230/422-423; e-mail: vsssovki@ vaspitacka.edu.rs; www.vaspitacka.edu.rs**

Број: 385-6

Датум: 04.11.2021. године

 На основу члана 63 став 1 тачка 9) Закона о високом образовању (Сл. гласник РС", бр. 88/2017, 73/2018, 27/2018 - др. закон, 67/2019, 6/2020 - др. закони, 11/2021 - аутентично тумачење, 67/2021 и 67/2021 - др. закон) и члана 20 став 1 тачка 8), 9) и 17) Статута ВШССОВ у Кикинди ( бр. 287-3 од 24.09.2020. год. ) на седници Савета ВШССОВ у Кикинди, дана 04.11.2021. године донета је следећа:

**ОДЛУКА**

 **Савет ВШССОВ у Кикинди одлучује да се незапосленој деци запослених у Школи омогући:**

* **Ослобађање трошкова пријемног испита, уписа и овере семестра уколико се њихово школовање финансира из буџета. Трошкове преноса ЕСПБ неположених испита у наредну годину, пријаву теме и одбрану завршног рада, као и издавање разних уверења, студент плаћа по ценовнику услуга Школе.**
* **Ослобађање трошкова пријемног испита, уписа, овере семестра и 30% висине прописане школарине, уколико се њихово школовање финансира из сопствених средстава. Нису ослобођени трошкова пријаве испита, трошкова преноса ЕСПБ неположених испита у наредну годину, пријаве теме и одбране завршног рада, као и издавања разних уверења.**

**Студент за ослобађање подноси директору Школе молбу коју овај својим потписом одобрава и прослеђује Одсеку за студентска питања.**

*О б р а з л о ж е њ е*

 На електронској седници Савета одржаној дана 01.11.2021-04.11.2021. године под тачком дневног реда одлучивало се о молби студента Славена Балаћа за ослобађање од плаћања трошкова уписа и овере семестра, која је подстакла размишљање о томе да се за овакве случајеве ( студент је син запосленог у Школи ) донесе генерални - стални став о трошковима деце запослених. У том смислу, уз сагласност директорице Школе, предложена и одлука члановима Савета.

 Како је за наведени предлог 19 чланова Савета гласало ЗА, донета је одлука као у диспозитиву.

Председник Савета ВШССОВ у Кикинди

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Синиша Одаџин

Доставити:

1.Сајт Школе

2.Директору Школе

3.Архиви